અાજકાલ તમામ સ્ટાર સોશિયલ મીડિયા પર પોતાના ફ્રેન્સ સાથે વાત કરતા રહે છે, પરંતુ રાની હજુ તેનાથી દૂર છે. તે કહે છે કે મેં હંમેશાં મારી લાઈફને મારા કામની દુનિયાથી અલગ રાખી છે અને એ ખૂબ જ જરૂરી પણ હોય છે, કેમ કે એક કલાકાર તરીકે અમને લોકોનો એટલો પ્રેમ મળે છે કે અમે તેનાથી દૂર જઈને એક નોર્મલ લાઈફ જીવવા ઇચ્છતાં હોઈઅે છીઅે. હજુ તો મારો ઘરસંસાર શરૂ થયો છે. મારે મારી પુત્રીને ઉછેરીને મોટી કરવાની છે, જે રીતે મારાં માતા-પિતાઅે મને મોટી કરી છે. તેથી ખૂબ જ જરૂરી છે કે જ્યારે હું કામ પૂરું કરીને ઘરે જાઉં ત્યારે મારી દીકરીને અેક માતા મળે, એક અભિનેત્રી નહીં. મારા પતિને પણ એક પત્ની મળે, રાની મુખરજી નહીં. જો હું સોશિયલ મીડિયા પર વ્યસ્ત રહીશ તો મારી બાકીની જિંદગી તેમાં નીકળી જશે. અા ગ્લેમરસ લાઈફ તમને પાગલ પણ કરી શકે છે. તમને ફ્રેન્સનો ક્યારેક પ્રેમ મળે છે તો ક્યારેક લાત પણ મળી શકે છે. તેથી તમારા માટે બધું જ બેલેન્સ કરવું જરૂરી હોય છે.